[..]

**53. Par investīciju projekta “Ēdoles ielas posma pārbūve un ūdensvada inženiertīklu būvniecība Kuldīgā, Kuldīgas novadā” pieteikuma iesniegšanu Satiksmes ministrijā atzinuma sniegšanai par pašvaldību ceļu būvniecības projektiem valsts budžeta aizdevuma saņemšanai un Rīcību un investīciju plāna aktualizāciju**

*Ziņo I. Astaševska*

*Izsakās A. Vanaga-Poriķe*

Lai iesniegtu Satiksmes ministrijā investīciju projektu atzinuma sniegšanai par pašvaldību ceļu būvniecības projektiem valsts budžeta aizdevuma saņemšanai, atbilstoši likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 7. punkta ''c'' apakšpunktam un Ministru kabineta 2024. gada 17. decembra noteikumiem Nr. 879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”, Kuldīgas novada pašvaldība izskata jautājumu par investīciju projekta “Ēdoles ielas posma pārbūve un ūdensvada inženiertīklu būvniecība Kuldīgā, Kuldīgas novadā” pieteikuma sagatavošanu. Ņemot vērā iedzīvotāju interesi par pieslēgšanos centralizētai ūdens apgādei, projektā plānota Ēdoles ielas seguma atjaunošana un ūdensvada inženiertīklu izbūve līdz piegulošo īpašumu robežām posmā no Ēdoles ielas 22 līdz P118, Kuldīgā, Kuldīgas novadā. Projektam ir augsta gatavības stadija - izstrādāta tehniskā dokumentācija un veikti nepieciešamie publiskie iepirkumi.

Saskaņā ar iepirkuma rezultātiem investīciju projekta īstenošanai nepieciešamās būvdarbu, būvuzraudzības un autoruzraudzības kopējas izmaksas ir 516 222,66 EUR (pieci simti sešpadsmit tūkstoši divi simti divdesmit divi *euro*, 66 centi). Valsts budžeta aizņēmums atbilstoši “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 7. punkta ''a'' apakšpunktam nav lielāks par 85 % no kopējām izmaksām, t.i., 438 789,26 EUR (četri simti trīsdesmit astoņi tūkstoši septiņi simti astoņdesmit deviņi *euro*, 26 centi), savukārt pašvaldības budžeta līdzfinansējums nav mazāks par 15 % no kopējām izmaksām, kas sastāda 77 433,40 EUR (septiņdesmit septiņi tūkstoši četri simti trīsdesmit trīs *euro*, 40 centi).

Vienlaikus Kuldīga novada pašvaldība konstatē nepieciešamību aktualizēt Kuldīgas novada attīstības programmas 2022.-2028. gadam Rīcību un investīciju plānu, iekļaujot tajā iepriekš norādīto investīciju projektu - R.7.1.1.P.20 “Ēdoles ielas posma pārbūve un ūdensvada inženiertīklu būvniecība Kuldīgā, Kuldīgas novadā”.

Ņemot vērā iepriekš minēto un pamatojoties uz Pašvaldību likuma 4. panta pirmās daļas 3. punktu, 10. panta pirmās daļas. 21. punktu un likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 7. punktu ar apakšpunktiem, Ministru kabineta 2024. gada 17. decembra noteikumiem Nr. 879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”, kā arī, pamatojoties uz Teritorijas attīstības plānošanas likuma 12. panta trešo daļu, 22. panta otro daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22.2. punktu, 24. punktu un 73. punktu, atklāti balsojot ar 14 balsīm „par” *(I. Astaševska, A. Roberts, B. Freija, B. Mikāla, A. Kimbors, A. Gustovskis, R. Lapuķis, R. Ernsons, A. Zankovskis, R. Valters, R. Karloviča, D. Kalniņa, L. Robežniece, K. Ansone),* „pret” nav, „atturas” nav, Kuldīgas novada dome ***nolemj:****:*

1. Apstiprināt aktualizēto Kuldīgas novada attīstības programmas 2022.-2028. gadam Rīcību un investīciju plānu (*pielikumā*).
2. Sagatavot un iesniegt investīciju projekta “Ēdoles ielas posma pārbūve un ūdensvada inženiertīklu būvniecība Kuldīgā, Kuldīgas novadā” pieteikumu Satiksmes ministrijā atzinuma sniegšanai valsts budžeta aizdevuma saņemšanai.
3. Ņemt ilgtermiņa aizņēmumu ar izņemšanu vidējā termiņā no Valsts kases 438 789,26 EUR (četri simti trīsdesmit astoņi tūkstoši septiņi simti astoņdesmit deviņi *euro*, 26 centi) apmērā ar atlikto pamatsummas maksājumu uz trīs gadiem ar Valsts kases noteikto kredīta procentu likmi uz 20 (divdesmit) gadiem investīciju projekta “Ēdoles ielas posma pārbūve un ūdensvada inženiertīklu būvniecība Kuldīgā, Kuldīgas novadā” īstenošanai, nosakot, ka pašvaldības budžeta līdzfinansējums tiks veikts vienlaikus ar aizņēmuma izmaksu. Aizdevuma pamatsumma un procentu atmaksa tiek plānota un garantēta no pašvaldības budžeta līdzekļiem.
4. Nodrošināt pašvaldības budžeta līdzfinansējumu 77 433,40 EUR (septiņdesmit septiņi tūkstoši četri simti trīsdesmit trīs *euro*, 40 centi) apjomā, ja investīciju projektam tiek sniegts Satiksmes ministrijas pozitīvs atzinums.
5. Noteikt Kuldīgas novada pašvaldības iestādi “Kuldīgas attīstības aģentūra” kā atbildīgo par investīciju projekta pieteikuma sagatavošanu un iesniegšanu.

***Lēmums nosūtāms:*** Kuldīgas novada PI “Kuldīgas attīstības aģentūra”, Kuldīgas novada pašvaldības Finanšu un ekonomikas nodaļai.

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) L. Zīberga

***IZRAKSTS PAREIZS***

Kuldīgas novada pašvaldības

personāla speciāliste (paraksts)\* E.Zeidaka

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU